Bromid draselný

Bromid draselný (KBr) je soľ široko používaná ako antikonvulzívum a sedatívum koncom 19. a začiatkom 20. storočia. Nositeľom jeho účinku je bromidový ión (preto je bromid sodný obdobne účinný). Bromid draselný sa doteraz používa vo veterinárnej medicíne ako antiepileptikum pre psov a mačky.

Za bežných podmienok sa jedná o biely kryštalický prášok dobre rozpustný vo vode. V zriedenom vodnom roztoku má sladkú chuť, vo vyšších koncentráciách chutí horko a najkoncentrovanejšej má slanú chuť (tieto účinky sú dané hlavne draselným iónom; bromid sodný chutí pri všetkých koncentráciách slano). Vysoké koncentrácie bromidu draselného silne dráždi sliznicu žalúdočnej sliznice a spôsobuje nauzeu, občas i zvracanie (tento účinok je opäť typický pre všetky rozpustné draselné soli).

 Chemické vlastnosti 
Bromid draselný je typickou iónovou soľou, ktorá plne disociuje a má vo vodnom roztoku pH približne 7, pretože bromovodík je silná kyselina a hydroxid draselný je silný hydroxid. Slúži ako zdroj bromidových iónov - táto reakcia je dôležitá pre výrobu bromidu strieborného pre fotografické filmy:
KBr(aq) + AgNO3(aq) → AgBr(s) + KNO3(aq)

Br- vo vodnom roztoku tiež tvoria komplexy pri reakcii s niektorými kovovými halogenidmi, napríklad s bromidom meďnatým:
2 KBr(aq) + CuBr2(aq) → K2[CuBr4](aq)

 Príprava 
Tradičnou metódou výroby Bromidu draselného je reakcia uhličitanu draselného s bromidom železnato–železitým (pripraveným reakciou železného šrotu pod vodou s nadbytkom brómu):
4 K2CO3 + Fe3Br8 → 8 KBr + Fe3O4 + 4 CO2

 Podobné látky 
 Flurid draselný
 Chlorid draselný
 Jodid draselný
 Bromid cézny
 Bromid lítny
 Bromid rubídny
 Bromid sodný

 Iný projekt 

 Externý odkaz 
Pesticide information 

 Zdroj 

Draselný
Draselný
Kategória:Zlúčeniny draslíka
Kategória:Sedatíva
Kategória:Antikonvulzíva
Kategória:Pesticídy
Kategória:Optické materiály
Kategória:Fotografické chemikálie